**МОДЕЛ**

**ОКВИРНОГ СПОРАЗУМА**

Овај оквирни споразум закључен је између:

**ЈАВНО ГРАДСКО САОБРАЋАЈНО ПРЕДУЗЕЋE „НОВИ САД“ НОВИ САД**

са седиштем у Футошки пут 46, 21137 Нови Сад

ПИБ: 100277615; Матични број: 08041822

кога заступа MSc Иван Радојичић, в.д. директора

(у даљем тексту: **Наручилац**)

и

следећих Испоручиоца:

**1.** ................................................................................................

са седиштем у ............................................, улица ..........................................,

ПИБ:.......................... Матични број: ........................................

Телефон:............................Телефакс:

кога заступа...................................................................

(у даљем тексту: **Испоручилац 1**);

**2.** ................................................................................................

са седиштем у ............................................, улица ..........................................,

ПИБ:.......................... Матични број: ........................................

Телефон:............................Телефакс:

кога заступа...................................................................

(у даљем тексту: **Испоручилац 2**);

**3.** ................................................................................................

са седиштем у ............................................, улица ..........................................,

ПИБ:.......................... Матични број: ........................................

Телефон:............................Телефакс:

кога заступа...................................................................

(у даљем тексту: **Испоручилац 3**)

Стране у оквирном споразуму сагласно констатују:

-да је Наручилац у складу са Законом о јавним набавкама („Службени гласник РС” број 91/19; у даљем тексту: Закон) спровео отворени поступак јавне набавке добара број **77/22 – Резервни делови за Мерцедес и БМЦ аутобусе,** са циљем закључивања оквирног споразума са три понуђача на период од једне године;

**-** да је Наручилац донео Одлуку о закључивању оквирног споразума број \_\_\_\_ од \_\_.\_\_.2022. године, у складу са којом се закључује овај оквирни споразум између

Наручиоца и Испоручиоца 1, Испоручиоца 2 и Испоручиоца 3;

**-** да је Испоручилац 1 доставио Понуду бр \_\_\_\_ од \_\_.\_\_.2022. године, која чини

саставни део овог оквирног споразума (у даљем тексту: Понуда Испоручиоца 1),

**-** да је Испоручилац 2 доставио Понуду бр \_\_\_\_ од \_\_.\_\_.2022. године, која чини

саставни део овог оквирног споразума (у даљем тексту: Понуда Испоручиоца 2),

**-** да је Испоручилац 3 доставио Понуду бр \_\_\_\_ од \_\_.\_\_.2022. године, која чини

саставни део овог оквирног споразума (у даљем тексту: Понуда Испоручиоца 3).

-овај оквирни споразум не представља обавезу Наручиоца на закључивање појединачног уговора о јавној набавци или издавање наруџбенице о јавној набавци Испоручиоцу;

-обавеза настаје закључивањем појединачног уговора о јавној набавци или издавањем наруџбенице о јавној набавци Испоручиоцу, на основу овог оквирног споразума;

Стране у оквирном споразуму споразумеле су се о следећем:

**ПРЕДМЕТ ОКВИРНОГ СПОРАЗУМА**

**Члан 1.**

Предмет оквирног споразума је утврђивање услова за закључивање појединачних уговора о јавној набавци добара између Наручиоца и Испоручиоца, или издавање наруџбенице о јавној набавци Испоручиоцу, у складу са условима из конкурсне документације за ЈН број **77/22 – Резервни делови за Мерцедес и БМЦ аутобусе**, Понудом Испоручиоца, одредбама овог оквирног споразума и стварним потребама Наручиоца.

Детаљна спецификација добара са јединичним ценама, дата је у прилогу овог оквирног споразума и чини његов саставни део.

Количине добара у спецификацији су оквирне, док ће се стварне количине дефинисати појединачним уговорима о јавној набавци или у наруџбеницама о јавној набавци .

**ПОДИЗВОЂАЧ**

**Члан 2.**

Испоручилац 1. наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_ из \_\_\_\_\_,

који ће делимично извршити предметну набавку, у делу:

Подизвођач захтева/не захтева непосредно плаћање. (*заокружити изабрано*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Испоручилац 2. наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_ из \_\_\_\_\_,

који ће делимично извршити предметну набавку, уделу:

Подизвођач захтева/не захтева непосредно плаћање. (*заокружити изабрано*)

Испоручилац 3. наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_ из \_\_\_\_\_,

који ће делимично извршити предметну набавку, уделу:

Подизвођач захтева/не захтева непосредно плаћање. (*заокружити изабрано*)

(*навести назив и седиште сваког ангажованог подизвођача, део предмета набавке, односно уговора, који ће извршити преко подизвођача, уколико је Привредни субјект у понуди наступио са подизвођачем, као и проценат, вредност или количину добара коју ће извршити Подизвођач – напомена: Текст овог члана пре закључења прилагођава Наручилац у зависности од наступа Привредног субјекта са којим се закључује Оквирни споразум. У случају више подизвођача, дописати и остале*)

**ВАЖЕЊЕ ОКВИРНОГ СПОРАЗУМА**

**Члан 3.**

Овај оквирни споразум се закључује на период од 1 (једне) године, а ступа на снагу потписивања свих учесника споразума.

Током периода важења овог оквирног споразума, предвиђа се закључивање више појединачних уговора, или издавање више наруџбеница Испоручиоцу, у зависности од стварних потреба Наручиоца.

**ВРЕДНОСТ**

**Члан 4.**

Укупна вредност овог оквирног споразума износи:

**3.000.000,00 динара *(словима: тримилиона и 00/100)*, без урачунатог ПДВ-а.**

Јединичне цене исказане су у Понуди Испоручиоца 1, Понуди Испоручиоца 2 и Понуди Испоручиоца 3, без ПДВ-а, који пада на терет Наручиоца.

У цену су урачунати сви трошкови које Испоручилац има у реализацији предметне јавне набавке – на паритету ФЦО ЈГСП Нови Сад, Футошки пут 46, 21000 Нови Сад.

ПДВ ће се регулисати сходно важећим законским прописима из дате области.

Цене су фиксне и не могу се мењати за све време важења оквирног споразума.

Стране из Оквирног споразума су сагласне да се у складу са чланом 160. Закона о јавним набавкама, без претходног спровођења поступка јавне набавке, може повећати обим набавке из закљученог појединачног уговора или издате наруџбенице.

У случају из претходног става, уговорне стране ће закључити анекс појединачног уговора, или увећати вредност по издатој наруџбеници, којим ће регулисати повећање уговорене вредности.

Обавезе које по основу овог Оквирног споразума (евентуално) доспевају у 2023. години биће реализоване највише до износа средстава која ће за ту намену бити одобрена у 2023. години.

**Члан 5.**

Ако у току реализације уговора настане потреба за додатним добрима , наручилац ће применити одредбе чл. 157. ЗЈН, а услед измене уговора због непредвиђених околности примениће одредбе члана 158.ЗЈН.

Ако у току реализације уговора дође до промене уговорних страна и замене подизвођача наручилац ће применити одредбе члана 159. и 161.ЗЈН.

У случају из претходна два става, уговорне стране ће закључити анекс појединачног уговора и тиме регулисати настале промене.

Одредбе члана 154-161. ЗЈН сходно се примењују и на измене оквирног споразума.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ УГОВОРА ИЛИ ИЗДАВАЊА НАРУЏБЕНИЦА**

**Члан 6.**

Након закључења оквирног споразума, када настане потреба Наручиоца за предметом набавке, Наручилац ће са Испоручиоцем 1 закључити појединачни уговор о јавној набавци или издати наруџбеницу о јавној набавци Испоручиоцу 1.

Приликом закључивања, односно издавања аката из става 1. овог члана, Наручилац ће упутити Испоручиоцу 1 позив за закључење уговора који ће садржати спецификацију и количине потребних добара или ће му издати наруџбеницу.

На позив из става 2. овог члана се Испоручилац 1 мора одазвати у року од два радна дана од момента добијања истог, а Наручилац ће бити у обавези да, са своје стране потписан и оверен уговор, пошаље Испоручиоцу 1 у року од пет дана од дана одазива Испоручиоца 1.

При закључивању појединачних уговора или издавању наруџбенице о јавној набавци Испоручиоцу 1, не могу се мењати битни услови из овог оквирног споразума.

Наручилац ће појединачне набавке реализовати закључивањем појединачног уговора или издавањем наруџбенице Испоручиоцу 1.

Уколико Испоручилац 1 није у могућности да испоручи предметна добра у уговореном року и/или квалитету или не достави средство обезбеђења за појединачни уговор или одбије да закључи исти или се не одазове у року из става 2. овог члана или буде имао три рекламациона записника издатих од стране Наручиоца, Наручилац ће реализовати средство обезбеђења за испуњење уговорних обавеза из овог оквирног споразума и исти раскинути са Испоручиоцем 1, те позвати Испоручиоца 2, у складу са описаном процедуром.

Уколико Испоручилац 2 није у могућности да испоручи предметна добра у уговореном року и/или квалитету или не достави средство обезбеђења за појединачни уговор или одбије да закључи исти или се не одазове у року из става 2. овог члана или буде имао три рекламациона записника издатих од стране Наручиоца, Наручилац ће реализовати средство обезбеђења за испуњење уговорних обавеза из овог оквирног споразума и исти раскинути са Испоручиоцем 2, те позвати Испоручиоца 3, у складу са описаном процедуром.

**Члан 7.**

Уговор о јавној набавци или наруџбеница о јавној набавци се закључује под условима из овог оквирног споразума у погледу предмета набавке, цена, начина и рокова плаћања, рокова испоруке и осталог.

**НАЧИН И РОК ПЛАЋАЊА**

**Члан 8.**

Наручилац ће вредност добара платити Испоручиоцу у року до **45 (четрдесетпет) дана** од дана пријема исправног рачуна, на основу обострано потписаног појединачног уговора, или издате наруџбенице о јавној набавци, у складу са овим оквирним споразумом, а на основу документа којим је потврђена испорука добара.

Испоручилац је дужан да рачуне за испоручена добра достави Наручиоцу на адресу: Јавно градско саобраћајно предузеће „Нови Сад“, Футошки пут 46, 21137 Нови Сад.

**РОК И МЕСТО ИСПОРУКЕ**

**Члан 9.**

Испоручилац је дужан да испоручи добра, у року до **\_\_\_ (максимум 7 дана) дана** од дана пријема писаног захтева за испоруку, на основу сваког закљученог појединачног уговора или издате наруџбенице.

Место испоруке: ФЦО ЈГСП Нови Сад, Футошки пут 46, 21000 Нови Сад.

Испоручилац је дужан да благовремено најави испоруку добара у радно време Наручиоца како би се обезбедио квалитативни и квантитативни пријем добара.

**ГАРАНТНИ РОК**

**Члан 10.**

**Гарантни рок износи \_\_\_\_\_ месеца/и (најмање 24 месеца)** рачунајући од дана записничке примопредаје.

Испоручилац је дужан да у гарантном року на позив Наручиоца, о свом трошку, отклони све евентуалне недостатке и замени неисправна добра са новим одговарајућег квалитета у року који ће одредити Наручилац.

**ОБАВЕЗЕ ИСПОРУЧИОЦА И ПРИЈЕМ ДОБАРА**

**Члан 11.**

Испоручилац се обавезује да уговорена добра испоручи у свему према техничкој документацији, прописима, стандардима, техничким нормативима и нормама квалитета који важе за уговорену врсту добара.

Испоручилац преузима потпуну одговорност за квалитет испоручених добара на основу обострано потписаног појединачног уговора или издате наруџбенице о јавној набавци, у складу са овим оквирним споразумом.

Примопредаја добара извршиће се на месту испоруке, о чему ће, у сваком конкретном случају, бити сачињен записник о примопредаји, који представља обавезан прилог уз фактуру Испоручиоца.

Приликом примопредаје Наручилац је дужан да испоручена добра прегледа на уобичајени начин и да своје евентуалне примедбе о видљивим недостацима одмах саопшти Испоручиоцу.

Испоручилац се обавезује да у свему поступи по евентуалним примедбама Наручиоца и недостатке отклони без одлагања у роковима које одреди Наручилац.

Ако се након примопредаје добара покаже неки недостатак који се није могао открити уобичајеним прегледом Наручилац је дужан да о том недостатку писаним путем обавести Испоручиоца без одлагања.

**СРЕДСТВА ОБЕЗБЕЂЕЊА-ОКВИРНИ СПОРАЗУМ**

**Члан 12.**

Испоручилац се обавезује да, у тренутку закључења овог оквирног споразума, преда Наручиоцу 1 (једну) бланко сопствену меницу, као средство обезбеђења за испуњење уговорних обавеза по оквирном споразуму, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности оквирног споразума, без ПДВ-а.

Уз меницу мора бити достављена копија картона депонованих потписа који је издат од стране пословне банке коју Испоручилац наводи у меничном овлашћењу – писму.

Рок важења менице је 13 (тринаест) месеци од обостраног потписивања овог оквирног споразума.

Наручилац ће уновчити дату меницу уколико Испоручилац:

* не буде извршавао своје обавезе у роковима и на начин предвиђен оквирним споразумом,
* не закључи појединачни уговор у складу са овим оквирним споразумом или
* не достави средство обезбеђења уз појединачни уговор који Наручилац и Испоручилац закључе по основу оквирног споразума.

**СРЕДСТВА ОБЕЗБЕЂЕЊА- ПОЈЕДИНАЧНИ УГОВОРИ**

**Члан 13.**

**За испуњење уговорних обавеза**

Испоручилац се обавезује да, у тренутку закључења појединачног уговора на основу оквирног споразума*,* преда Наручиоцу 1 (једну) бланко сопствену меницу као средство обезбеђења за испуњење уговорних обавеза посла.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење, са назначеним износом од 10% од укупне вредности појединачног уговора, без ПДВ-а.

Рок важења менице мора бити за 30 (тридесет) дана дужи од истека важења појединачног уговора.

Наручилац ће уновчити дату меницу у случају да Испоручилац не извршава све своје обавезе у роковима и на начин предвиђен појединачним уговором.

Уз меницу мора бити достављена копија картона депонованих потписа који је издат од пословне банке коју Испоручилац наводи у меничном овлашћењу – писму.

Ако у току реализације уговорених обавеза, дође до померања рокова за извршење, рок трајања средства финансијског обезбеђења се продужава.

**За отклањање недостатака у гарантном року**

Испоручилац се обавезује да у моменту записничке примопредаје добра, преда Наручиоцу једну бланко сопствену (соло) меницу, као обезбеђење за отклањање недостатака у гарантном року, која мора бити евидентирана у Регистру меница и овлашћења Народне банке Србије и за коју Испоручилац мора доставити потврду о регистрацији менице, односно листинг са сајта НБС.

Меница мора бити оверена печатом (уколико Испоручилац користи печат у пословном односу са банком) и потписана од стране лица овлашћеног за потписивање, а уз исту мора бити достављено попуњено и оверено менично овлашћење, са назначеним износом од 5% од укупне вредности појединачног уговора о јавној набавци без ПДВ-а.

Уз меницу мора бити достављена копија картона депонованих потписа који је издат од пословне банке коју Испоручилац наводи у меничном овлашћењу – писму.

Рок важења менице мора бити 5 (пет) дана дужи од гарантног рока.

Наручилац ће уновчити средство обезбеђења за отклањање недостатака у гарантном року у случају да Испоручилац не изврши обавезу отклањања недостатака или пропуста који би могли да умање могућност коришћења предмета уговора у гарантном року.

**УГОВОРНА КАЗНА**

**Члан 14.**

Уколико Испоручилац, у складу са појединачним обострано потписаним уговором или са издатом наруџбеницом о јавној набавци, не испоручи добра у уговореном року обавезан је да за сваки дан закашњења плати Наручиоцу износ од 0,2% укупне вредности уговорених добара, с тим да укупан износ уговорне казне не може прећи 5% укупне цене уговорених добара.

Уколико Испоручилац не испоручи добра или добра испоручи делимично обавезан је да плати Наручиоцу уговорну казну у висини од 5% укупне вредности уговорених добара.

Наручилац има право на наплату уговорне казне након писаног обавештења Испоручиоцу, уз издавање одговарајућег обрачуна са роком плаћања од 15 дана од датума издавања истог.

Право Наручиоца на наплату уговорне казне не утиче на право Наручиоца да захтева накнаду стварне штете.

**РАСКИД СПОРАЗУМА**

**Члан 15.**

## Раскид оквирног споразума вољом уговорних страна могућ је уз претходно регулисање међусобних обавеза.

И једна и друга уговорна страна могу посебно покренути поступак за раскид оквирног споразума уколико је дошло до битне повреде споразума од друге уговорне стране.

Страна која жели да раскине оквирни споразум дужна је да о томе у разумном року писаним путем обавести другу уговорну страну.

Раскидом оквирног споразума не престаје евентуална обавеза да се накнади стварна штета проузрокована другој уговорној страни, а такође, раскид нема утицаја на решавање евентуалих спорова и уређивање права и обавеза насталих пре раскида.

Уговорна страна која је одговорна за раскид оквирног споразума дужна је да другој уговорној страни надокнади стварну штету.

**ПРЕЛАЗНЕ И ЗАВРШНЕ ОДРЕДБЕ**

**Члан 16.**

Уговорне стране су сагласне да, у складу са одредбама члана 436. став 2. Закона о облигационим односима, Испоручилац нема права да изврши пренос потраживања на трећа лица без сагласности Наручиоца.

**Члан 17.**

За све што није регулисано овим оквирним споразумом примењиваће се одредбе Закона који регулишу облигационе односе.

**Члан 18.**

Све спорове који проистекну у реализацији овог оквирног споразума стране у овом оквирном споразуму ће решавати споразумно.

У случају да споразум није могућ, спор ће решавати Привредни суд у Новом Саду.

**Члан 19.**

Овај Оквирни споразум важи и производи правно дејство 1 (једну) годину од дана обостраног потписивања.

**Члан 20.**

Овај оквирни споразум је закључен у 10 (десет) истоветних примерака од којих по 2 (два) припадају Испоручиоцима, а 4 (четири) припадају Наручиоцу.

**ИСПОРУЧИЛАЦ 1 НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**ИСПОРУЧИЛАЦ 2**

**\_\_\_\_\_\_\_\_\_\_\_\_\_\_\_\_\_\_\_\_**

**ИСПОРУЧИЛАЦ 3**

\_\_\_\_\_\_\_\_\_\_\_\_\_\_\_\_\_\_\_\_